KCE:บาทอ่อนช่วยหนุน Sentimentโบรกฯแนะซื้อราคาเป้าหมาย 84 บาท
KCE เงินบาทอ่อนค่าหนุน Sentiment ราคาหุ้น ทั้งนี้เงินบาทค่อยๆ อ่อนค่าขึ้นเป็น 35.76 บาท/ดอลลาร์สหรัฐเมื่อวันที่ 22 ก.พ.59 หลังแข็งค่าไปที่ 35.19 บาท/ดอลลาร์สหรัฐเมื่อ 11 ก.พ.59 นับเป็นบวกกับหุ้น โดยการอ่อนค่าของเงินบาททุกๆ 1 บาทต่อดอลลาร์สหรัฐ จะทำให้กำไรสุทธิปี 59 ของบริษัทเพิ่มขึ้น 3%
24 ก.พ. 2559

บล.ดีบีเอสฯ ระบุในบทวิเคราะห์วันนี้(24 ก.พ.) ว่า  บริษัท เคซีอี อีเลคโทรนิคส์ จำกัด (มหาชน) หรือ KCE เงินบาทอ่อนค่าหนุน Sentiment ราคาหุ้น ทั้งนี้เงินบาทค่อยๆ อ่อนค่าขึ้นเป็น 35.76 บาท/ดอลลาร์สหรัฐเมื่อวันที่ 22 ก.พ.59 หลังแข็งค่าไปที่ 35.19 บาท/ดอลลาร์สหรัฐเมื่อ 11 ก.พ.59 นับเป็นบวกกับหุ้น โดยการอ่อนค่าของเงินบาททุกๆ 1 บาทต่อดอลลาร์สหรัฐ จะทำให้กำไรสุทธิปี 59 ของบริษัทเพิ่มขึ้น 3%
ผลประกอบการบริษัทมีพัฒนาการทางบวกต่อเนื่อง โดยใน ไตรมาส 4/58 ก็ทำสถิติสูงสุดใหม่ได้ที่ 631 ล้านบาท (+47%เทียบช่วงเดียวกันของปีก่อนและ 5% เทียบไตรมาสก่อนหน้า) แม้ว่าช่วงไตรมาส 4 จะมีวันหยุดยาวช่วงเทศกาลคริสต์มาสและปีใหม่ก็ตาม
มาร์จิ้นที่ดีขึ้นเป็นปัจจัยหลักที่หนุนกำไร ซึ่งอัตรากำไรขั้นต้นใน ไตรมาส 4/58 ปรับขึ้นเป็น 33.8% จาก 32.0% ในไตรมาส 3/58 อันเนื่องจากมีการประหยัดจากการขยายขนาด (Economy of scale) เพราะอัตรการใช้กำลังการผลิตของโรงงานใหม่ขึ้นไปถึง 83% ใน ไตรมาส 4/58 แล้ว และบริษัทบริหารต้นทุนและค่าใช้จ่ายต่างๆ ได้อย่างมีประสิทธิภาพมากขึ้น ทำให้ค่าใช้จ่ายในการขายและบริหารลดลงใน ไตรมาส 4/58
คาดการณ์ว่ากำไรสุทธิปี 59 จะขยายตัวได้ดีต่อเนื่อง เพราะ 1) อุตสาหกรรมยานยนต์ในโมเดลใหม่ๆ มีความต้องการใช้ชิ้นส่วนอิเลคทรอนิกส์และ PCB มากขึ้น, 2) บริษัทขยายฐานลูกค้าเพิ่มขึ้น, 3) การใช้กำลังการผลิตเต็มที่ทำให้อัตรากำไรขั้นต้นขยับขึ้นได้อีก 
แนะนำซื้อ KCE โดยฝ่ายวิจัยฯ DBSV ประเมินราคาพื้นฐานไว้ที่ 84 บาท อิงกับ P/E ปี 59 ที่ 15 เท่า (Mean +1 SD) โดยคาดการณ์กำไรสุทธิ เพราะคาดการณ์อัตราการเติบโตกำไรปีนี้สูงมากถึง 42% ซึ่งมีผลพวงจากการขยายกำลังการผลิต อัตรากำไรขั้นต้นที่สูงขึ้น และค่าใช้จ่ายต่ำลง         